এবার মানতের গল্প। চয়নিকা চৌধুরী মানত করেছিলেন টেলিফিল্মটি রিকভার হলে সিলেটে হজরত শাহজালাল (রহ.) ও হজরত শাহ পরানের (রহ.) মাজার জিয়ারত করবেন। নারায়ণগঞ্জের সোনারগাঁ উপজেলার বারদীতে লোকনাথ ব্রহ্মচারীর আশ্রমে গিয়েও প্রার্থনা করবেন। বলেন, ‘আগামী শনিবার সকালে সিলেট যাব। মাজার জিয়ারত করব। আর আগামী মাসে অভিনেতা মাহফুজ আহমেদ দেশে ফিরলে ফরাশগঞ্জের এক অনাথ আশ্রমে যাব। সেখানে ১০০ জন এতিম শিশুকে খাওয়াব।’